# Francesc Soro Juan

Quico Soro, conegut com a Soro III, és un jugador professional d'escala i corda en la posició de rest, guanyador sis voltes del Campionat Individual d'Escala i Corda.

## Biografia

Francesc Soro i Juan nasqué a Massamagrell (l'Horta de València) el 29 de juny de 1984 en una família dedicada a la pilota valenciana: el seu avi, Batiste Soro Pena, fundà el trinquet Tio Pena, els fills del qual jugaven com a Soro I i Soro II. Com Genovés II, el jove Quico Soro volia ser futboliste, però hagué de canviar d'esport per un problema de l'esquena. Iniciat en la galotxa, Soro III debutà com a escalater l'any 2000 al trinquet de Pelayo de València i es professionalitzà l'any 2005 amb l'aparició de l'empresa ValNet.
L'any 2009 s'estrenà en el XVIII Circuit Bancaixa amb Tato d'Altea i un altre massamagrellenc, Oñate II: el trio quedà primer en la classificació general amb quinze victòries seguides, encara que perdé la final contra el trio de Genovés II. Tres mesos després guanyà la seua primera competició oficial: la II Copa d'Escala i corda President de la Diputació de València, en trio amb Fèlix i un altre massamagrellenc, Héctor II.
En 2010, després de disputar diverses finals, hagué de ser substituït per Miguel de Petrer al començament del II Trofeu President de la Diputació de Castelló per una baixa post-operació. amb tot, eixe any aplegà per primera volta a la final del Trofeu Individual Bancaixa en una edició marcada per l'absència d'Álvaro de Faura, la lesió de Genovés II i l'estrena del trinquet de la Ciutat de la Pilota contra Miguel, el qual guanyà la partida 55 per 30.
Al començament del 2011, una lesió al muscle l'obligà a abandonar el Circuit Bancaixa 10/11, però després de guanyar els trofeus de Vila-real i la Diputació de Castelló, aplegà de nou a la final del XXVI Individual contra el llavors decacampió Álvaro, que es resolgué 60 per 55 a favor del de Faura; abans d'acabar l'any, ambdós jugadors es tornaren a enfrontar en la final del V Màsters Ciutat de València, guanyada 60 a 50 per Soro III.
L'any 2012, després de guanyar quatre trofeus aplegà a la final de l'Individual per tercer any seguit en una altra convocatòria notable per les lesions d'Álvaro, Miguel i Genovés II: dels quatre semifinalistes, Fageca, Puchol II, Santi de Finestrat i Soro III, est últim era el més veterà; Soro guanyà la final 60 per 25 contra Santi, el segon mitger després de Grau en disputar una final individual. L'ajuntament del seu poble i l'escola La Masia de Museros, on cursà fins quart d'ESO, foren les primeres institucions a retre-li homenatge.
L'expectació d'un desafiament mà a mà entre el campió vigent, Soro III, i l'onze voltes guanyador de l'individual, Álvaro, era tan gran que ValNet es va veure obligada a desmentir els rumors d'una partida que finalment se celebrà Llíria i en la qual Quico, de roig, guanyà 60 per 45. Álvaro no perdia un mà a mà des del 2004.
Soro guanyaria tres edicions de l'Individual seguides, obtenint una feninde. En l'edició de 2015, Soro arribava com a vigent campió, però amb dubtes, tant pel seu estat de joc com per l'ascens de Puchol II. Tanmateix, arribà a la final i va protagonitzar una remuntada, passant d'anar perdent per 35 a 50 i val-15 en contra, a guanyar la partida per un resultat de 60-50, aconseguint el seu quart trofeu. Finalment, en 2016, Puchol s'imposaria a Soro per 50-60. Tornaria a imposar-se en la final el 2017, així com el 2019 en una mítica final contra Genovés II. Finalment, es retirà de la competició el 2021.

## Galeria

* Entrevista a La Represa, tot just després de guanyar el XXX Individual.
* Entrevista a Colp a Colp, anterior a la celebració del XXXI Individual.
* Soro III només guanyar el XXVII Individual, el 21 d'octubre del 2012.
* Soro III amb el títol del XXVIII Individual, el 27 d'octubre del 2013.
* Soro besa la feninde després d'imposar-se al XXIX Individual, 26 d'octubre de 2014.
* Soro i Jesús de Silla a la final del Circuit Bancaixa 2012/13.
* Abraçant-se al seu rival Puchol II, després d'imposar-se a la final del Circuit Bancaixa 2012/13.
* Soro acaça una pilota que cau de la galeria del rest, XXVI Lliga, 7 de maig del 2017.

## Palmarés

| A. | Competició | Resultat | Observacions |
| 2019 | XXXIV Individual | campió | contra Genovés II |
| 2009 | XVIII Lliga Professional d'Escala i Corda | subcampió | amb Tato i Oñate II |
| 2016 | XXV Circuit Professional d'Escala i Corda | subcampió | amb Salva |
| 2017 | XXVI Lliga Professional d'Escala i Corda | subcampió | amb Javi |
| 2010 | XXV Individual d'Escala i Corda | subcampió | contra Miguel |
| 2011 | XXVI Individual d'Escala i Corda | subcampió | contra Álvaro |
| 2012 | XXVII Individual d'Escala i Corda | campió | contra Santi |
| 2013 | XXVIII Individual d'Escala i Corda | campió | contra Àlvaro |
| 2014 | XXIX Individual d'Escala i Corda | campió | contra Fageca |
| 2015 | XXX Individual d'Escala i Corda | campió | contra Puchol II |
| 2016 | XXXI Individual d'Escala i Corda | subcampió | contra Puchol II |
| 2017 | XXXII Individual d'Escala i Corda | campió | contra Pere Roc II |
| 2003 | VI Lliga Caixa Popular | campió | amb Javi |
| 2003 | Trofeu el Corte Inglés | campió | trofeu juvenil de galotxa |
| 2004 | Individual Sub 23 Bancaixa | campió | |
| 2008 | Trofeu Mercader-Velarte de Massamagrell | campió | amb Dani i Tino |
| 2008 | III Trofeu Ciutat de Llíria | campió | amb Sarasol II i Tino |
| 2009 | IV Trofeu Universitat de València | subcampió | amb Dani |
| 2009 | II Copa Diputació de València | campió | amb Fèlix i Héctor II |
| 2009 | I Trofeu Festes Fundacionals de Massamagrell | subcampió | amb Grau |
| 2009 | VII Trofeu Caixa Rural de Vila-real | subcampió | amb Grau |
| 2009 | I Trofeu President de la Diputació de Castelló | subcampió | amb Fèlix |
| 2010 | II Super Copa Professional d'Escala i Corda | subcampió | amb Fèlix i Héctor II |
| 2010 | VIII Trofeu Vidal | campió | amb Félix i Jesús |
| 2010 | VIII Trofeu Caixa Rural de Vila-real | subcampió | amb Javi |
| 2010 | XXI Trofeu Tio Pena de Massamagrell | subcampió | amb Javi |
| 2010 | 43 Trofeu Moscatell | campió | a galotxa, amb Grau |
| 2010 | VI Trofeu Hnos. Viel | campió | amb Raúl II |
| 2010 | VIII Trofeu Mancomunitat de la Ribera Alta | campió | amb Sarasol II i Héctor |
| 2010 | II Trofeu Superdeporte | subcampió | amb Sarasol II |
| 2011 | IX Trofeu Caixa Rural de Vila-real | campió | amb Tato i Héctor |
| 2011 | III Trofeu Diputació de Castelló | campió | amb Dani |
| 2011 | V Màsters Ciutat de València | campió | amb Javi i Tino |
| 2012 | VII Trofeu Universitat de València | campió | amb Dani |
| 2012 | XXIII Trofeu Tio Pena de Massamagrell | campió | amb Javi |
| 2012 | X Trofeu Caixa Rural de Vila-real | campió | amb Dani |
| 2012 | IV Trofeu Diputació de Castelló | campió | amb Fèlix i Santi |
| 2012 | VIII Trofeu Hnos. Viel | campió | amb Pere i Carlos II |
| 2012 | IV Trofeu Superdeporte | campió | amb Héctor |

## Referències

* ↑ «Soro III guanya el seu sisé individual d'escala i corda». À Punt Mèdia, 22-06-2019. [Consulta: 23 juny 2019].
* ↑ PilotaValenciana.es Arxivat 2022-04-07 a Wayback Machine. Soro III rep al campió a casa
* ↑ Superdeporte Soro III estrena una nueva era (castellà)
* ↑ La Razón Arxivat 2009-12-22 a Wayback Machine. Massamagrell gana una final histórica de la Copa... (castellà)
* ↑ ValNet Arxivat 2013-10-19 a Wayback Machine. Soro III causa baixa en la partida de demà del...
* ↑ YouTube Final del XXV Individual: Miguel contra Soro III
* ↑ ValNet Soro III es queda fora del Circuit Bancaixa per...
* ↑ Federació de Pilota Valenciana Álvaro campió del Trofeu President...
* ↑ Las Provincias Soro III derrota a Álvaro y ríe el último en 2011 (castellà)
* ↑ Ajuntament de Massamagrell Homenaje a Soro III (castellà)
* ↑ La Masia Arxivat 2012-12-28 a Wayback Machine. Soro III campió a l'escola La Masia
* ↑ ValNet 'Soro III i Álvaro s'enfrontaran mà a mà
* ↑ ValNet Soro III s'imposa a Llíria'
* ↑ Superdeporte Victoria histórica de Soro III (castellà)
* ↑ Sanchis, Guillem «El sexto de la Feninde». Las Provincias, 02-11-2014.
* ↑ Soldado, Alberto «Soro III engrandece el Individual». Levante-EMV, 02-11-2015.
* ↑ Valero, Pedro «Puchol II gana su primer Individual». Levante-EMV, 30-10-2016.
* ↑ «La partida del dissabte (proppassat)». La Vanguardia, 26-06-2019. [Consulta: 18 juny 2021].
* ↑ «Soro III s'acomiada de l'Individual». À Punt, 17-06-2021. [Consulta: 18 juny 2021].
* ↑ ValNet Arxivat 2009-02-07 a Wayback Machine. XVIII Lliga Professional d'Escala i Corda 08/09
* ↑ ValNet XXV Campionat Individual d'Escala i Corda
* ↑ El País Álvaro es eterno (castellà)
* ↑ ValNet XXVII Individual d'Escala i Corda]
* ↑ ValNet Arxivat 2008-09-07 a Wayback Machine. Trofeu Mercader-Velarte 2008
* ↑ ValNet Arxivat 2009-01-06 a Wayback Machine. III Trofeu Ciutat de Llíria
* ↑ ValNet Arxivat 2009-03-27 a Wayback Machine. IV Trofeu Universitat de València
* ↑ ValNet Arxivat 2009-04-21 a Wayback Machine. II Copa d'Escala i Corda President de la Diputació de València
* ↑ ValNet Arxivat 2012-06-05 a Wayback Machine. I Trofeu Festes Fundacionals de Massamagrell
* ↑ ValNet Arxivat 2012-06-08 a Wayback Machine. IV Trofeu Caixa Rural de Vila-real
* ↑ ValNet Arxivat 2012-06-05 a Wayback Machine. I Trofeu President de la Diputació de Castelló
* ↑ ValNet Arxivat 2010-05-07 a Wayback Machine. II Super Copa Professional
* ↑ ValNet Arxivat 2010-05-07 a Wayback Machine. VIII Trofeu Vidal
* ↑ ValNet VIII Trofeu Caixa Rural de Vila-real
* ↑ ValNet XXI Trofeu Tio Pena de Massamagrell
* ↑ ValNet 43 Trofeo Moscatel de Galotxa
* ↑ ValNet VI Trofeu Hnos. Viel
* ↑ ValNet VIII Trofeu Mancomunitat de la Ribera Alta
* ↑ ValNet II Trofeu Superdeporte
* ↑ ValNet Arxivat 2012-06-11 a Wayback Machine. IX Trofeu Caixa Rural de Vila-real
* ↑ ValNet III Trofeu President de la Diputació de Castelló
* ↑ ValNet Arxivat 2012-06-11 a Wayback Machine. V Màsters Ciutat de València
* ↑ ValNet Arxivat 2012-06-11 a Wayback Machine. VII Trofeu Universitat de València
* ↑ ValNet XXIII Trofeu Tio Pena de Massamagrell
* ↑ ValNet X Trofeu Caixa Rural de Vila-real
* ↑ ValNet IV Trofeu President de la Diputació de Castelló
* ↑ ValNet VIII Trofeu Hnos. Viel
* ↑ ValNet IV Trofeu Superdeporte

## Enllaços externs

* ValNet Arxivat 2009-01-23 a Wayback Machine. fitxa de Soro III
* YouTube vídeos de Soro III